Diari Oficial de la Generalitat Valenciana


Sumari del DOGV 9545, del 02-03-2023 (2023/1977)

RESOLUCIÓ de 23 de febrer de 2023, de la consellera d'Educació, Cultura i Esport, per la qual es modifica el catàleg d'unitats de l'Escola Infantil de primer cicle El Castell (96136902), de la Pobla Llarga, amb efectes des de l'inici del curs 2022-2023, amb el suport del Pla de recuperació, transformació i resiliencia, finançat per la Unió Europea - NextGenerationEU.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9545

Data del DOGV
:   02-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1977


Data del document
:   23-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 23 de febrer de 2023, de la consellera d'Educació, Cultura i Esport, per la qual es modifica el catàleg d'unitats de l'Escola Infantil de primer cicle El Castell (96751249), de la Pobla Llarga, amb efectes des de l'inici del curs 2022-2023, amb el suport del Pla de recuperació, transformació i resiliencia, finançat per la Unió Europea - NextGenerationEU. [2023/1977]  
  
Antecedents de fet  
En el DOGV núm. 9405, de 16 d'agost de 2022, es va publicar el Decret 109/2022, de 5 d'agost, del Consell, pel qual es crea l'Escola d'Educació Infantil de primer cicle El Castell, a la Pobla Llarga. En aquest decret s'especifica que, quant a la composició, el centre comptarà amb 5 unitats de primer cicle.  
D'altra banda, la Resolució de 22 de setembre de 2022, de la consellera d'Educació, Cultura i Esport, per la qual es publica el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària, i Educació Especial, de titularitat de la Generalitat, per al curs 2022-2023 (DOGV 9435, 26.09.22), detalla la composició del catàleg de l'Escola Infantil de primer cicle El Castell (20596483) de la Pobla Llarga, això és, 5 unitats de primer cicle.  
No obstant això, d'acord amb les sol·licituds rebudes en el procés d'admissió i a fi de donar resposta a les necessitats d'escolarització, una vegada tramitat l'expedient de creació de la dita escola i la proposta d'arranjament escolar per al curs 2022-2023, es va haver d'habilitar una unitat més. Atés que aquesta conjuntura, que es va considerar puntual, s'ha observat imprescindible per als pròxims cursos, es determina la necessitat de convertir en estructural la unitat catalogada com a habilitada.  
  
Fonaments de dret  
Per tot això, d'acord amb la proposta del director general de Centres Docents i en virtut de les facultats conferides per l'article 28 de la Llei 5/1983, de 30 de desembre, del Consell, i l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les atribucions d'aquestes, resolc:   
  
Primer  
Modificar la composició del catàleg d'unitats de l'Escola Infantil de primer cicle El Castell de la Pobla Llarga (82973244), que queda configurat amb 6 unitats de primer cicle d'educació infantil.  
  
Segon  
La nova configuració del catàleg d'unitats d'aquest centre té efectes a partir del curs acadèmic 2022-2023.  
  
Tercer  
Aquestes unitats de primer cicle d'educació infantil estan finançades pel pla de recuperació, transformació i resiliència - finançat per la Unió Europea - NextGenerationEU.  
  
Quart  
Les accions derivades d'aquesta resolució no comportaran cap tipus d'afectació al principi DNSH (Do no significant harm principle), això és, no causaran dany significatiu i seran mediambientalment sostenibles, d'acord amb les exigències per al finançament del Programa d'impuls d'escolarització en el primer cicle d'educació infantil, component 21, del Pla de recuperació, transformació i resiliència - finançat per la Unió Europea - NextGenerationEU.  
La present resolució posa fi a la via administrativa i, contra aquesta, podrà interposar-se, potestativament, un recurs de reposició en el termini d'un mes comptat des de l'endemà de la publicació en el Diari Oficial de la Generalitat Valenciana davant el mateix òrgan que ha dictat l'acte recorregut, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 23 de febrer de 2023.- La consellera d'Educació, Cultura i Esport: Raquel Tamarit Iranzo.